Kwenye ujumbe wake Erick Oduor, Katibu Mkuu wa KUJ, alisema kuwa matamshi ya Bw Kuria ni yenye aibu kubwa nchini. “Matamshi yake haswa kuhusu ripoti za wanahabari hasa kwenye kashfa zilizogomea uongozi wa Kenya Kwanza miezi kumi sasa, sio tu jambo la kuonewa haya bali uhakika wa kuwa tumbo lake limejaa na anaweza kuachilia hewa na kisha kutapika katika viatu vya Wakenya wanaolala njaa,” ujumbe wake ukasema. Huku wakimpongeza Naibu Rais Rigathi Gachagua kwa juhudi zake katika kupigana na unywaji pombe haramu nchini, Bw Oduor alisema kuwa wangemuomba kuangazia pia uongozi nchini.